Diari Oficial de la Generalitat Valenciana


Sumari del DOGV 5217, del 13-03-2006 (2006/2577)

RESOLUCIÓ de 22 de febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Cox realitza a favor de la Generalitat Valenciana d'una parcel·la 3.000 m² de superfície, situada en el denominat SUG2, entre l'avinguda de La Vega Baja i el carrer de Ramón Ávila Santo de la dita població, per a ser destinada a la construcció d'un centre d'encontre assistit (CEA).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5217

Data del DOGV
:   13-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2577


Data del document
:   22-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Cox
    * cultura regional
    * propietat immobiliària

RESOLUCIÓ de 22 de febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Cox realitza a favor de la Generalitat Valenciana d'una parcel·la 3.000 m² de superfície, situada en el denominat SUG2, entre l'avinguda de La Vega Baja i el carrer de Ramón Ávila Santo de la dita població, per a ser destinada a la construcció d'un centre d'encontre assistit (CEA). [2006/M2577]  
L'Ajuntament de Cox, en sessió plenària realitzada el dia 30 de setembre de 2005, va acordar la cessió gratuïta a la Generalitat Valenciana d'una parcel·la de la seua propietat, de 3.000 m² de superfície, situada en el denominat SUG2, entre l'avinguda de La Vega Baja i el carrer de Ramón Ávila Santo de la dita població, per a ser destinada a la construcció d'un centre d'encontre assistit (CEA), basant-se en els article 109 i següents del Reglament de Béns de les Entitats Locals.  
A proposta de la Conselleria de Benestar Social, s'iniciaren els tràmits legals oportuns per a l'acceptació de la cessió.  
El punt tercer de l'acord de l'Ajuntament condiciona la cessió a l'aprovació definitiva de la modificació del Pla General que permeta el canvi d'ús per a la parcel·la de docent a assistencial. Consta en les actuacions que s'ha complit esta condició, ja que s'ha provat definitivament, per acord plenari de 22 de novembre de 2005 la modificació puntual número 03/04, per la modificació de l'ordenació detallada establida en el PGOMU de Cox en el sector SUG-2.  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que «2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, mitjançant la formalització de l'escriptura pública corresponent, l'immoble queda automàticament afecte al servici públic social assistencial i adscrit a la Conselleria de Benestar Social, a la qual correspon l'administració, defensa i conservació.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Cox, d'una parcel·la que té 3.000 m² de superfície, situada en el denominat SUG2, entre l'avinguda de La Vega Baja i el carrer de Ramón Ávila Santo, de la dita població, que confronta: nord, carrer en projecte actual carrer de Ramón Ávila Santo; sud, finca número 42B, zona verda propietat de l'ajuntament; est, finca número 43B resta de finca matriu; i oest, carrer en projecte actual avinguda de La Vega Baja.   
Consta inscrita en el Registre de la Propietat de Callosa de Segura al tom 1646, llibre 154, foli 202, finca 11910, inscripció 1ª.   
Referència cadastral: 5560026TN6673K1500CW i 6130314ZA2218A3483BK (part).  
La parcel·la s'accepta lliure de càrregues i gravàmens i al corrent de qualsevol despesa. L'Ajuntament ha assumit el compromís d'executar, a costa seua, la urbanització de la zona abans de l'inici de les obres per la conselleria, així com les despeses de connexió d'aigua, electricitat i sanejament, fins al límit de la parcel·la.  
Segon  
La cessió gratuïta realitzada per l'Ajuntament de Cox, s'efectua amb la condició de destinar la parcel·la a la construcció d'un centre d'encontre assistit (CEA) i queda subjecta al que disposa l'article 111 del Reglament de Béns de les Entitats Locals.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic social assistencial i adscrit a la Conselleria de Benestar Social, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 22 de febrer de 2006.. El conseller d'Economia, Hisenda i Ocupació: Gerardo Camps Devesa.